BBL กำไรไตรมาส 3 วูบ 57% เหตุขาดทุนด้านเครดิต-รายได้ค่าธรรมเนียมลด
BBL กำไรไตรมาส 3 วูบ 57% เหลือ 4.02 พันลบ. จากปีก่อน 9.45 พันลบ. เหตุขาดทุนด้านเครดิต-รายได้ค่าธรรมเนียมลด ส่วน 9 เดือนแรกกำไร 1.48 หมื่นลบ. ลดลง 47% จากปีก่อน 2.78 หมื่นลบ.
BBL กำไรไตรมาส 3 วูบ 57% เหลือ 4.02 พันลบ. จากปีก่อน 9.45 พันลบ. เหตุขาดทุนด้านเครดิต-รายได้ค่าธรรมเนียมลด ส่วน 9 เดือนแรกกำไร 1.48 หมื่นลบ. ลดลง 47% จากปีก่อน 2.78 หมื่นลบ.
20 ต.ค. 2563

ธนาคารกรุงเทพ จำกัด (มหาชน) หรือ BBL รายงานผลการดำเนินงานประจำไตรมาส 3/63 สิ้นสุด ณ วันที่ 30 ก.ย.2563 ดังนี้

ทั้งนี้ผลการดำเนินงานประจำไตรมาสดังกล่าวมีกำไรลดลง เนื่องจากธนาคารมีรายได้ที่มิใช่ดอกเบี้ยในไตรมาส 3/2563 จำนวน 9,569 ล้านบาท ลดลงจากช่วงเดียวกันของปีก่อน 22.2% สาเหตุหลักจากการลดลงของรายได้จากเงินลงทุน และรายได้ค่าธรรมเนียมและบริการสุทธิจากการเริ่มใช้ TFRS 9 ประกอบกับปริมาณธุรกรรมลดลงจากการที่ผู้บริโภค เปลี่ยนวิถีชีวิตใหม่ไปใช้ช่องทางดิจิทัลมากขึ้น
รวมทั้งมีค่าใช้จ่ายจากการดำเนินงานเพิ่มขึ้นในไตรมาส 3/2563 ส่วนใหญ่เป็นผลจากการรวมค่าใช้จ่ายของธนาคารเพอร์มาตาและประมาณการค่าใช้จ่ายเกี่ยวกบัการควบรวมสาขาในประเทศอินโดนีเซีย
อีกทั้งในปี 2563 ผลขาดทุนด้านเครดิตที่คาดว่าจะเกิดขึ้นของธนาคารและบริษทัย่อยครอบคลุมถึงเงินให้สินเชื่อรายการระหว่าง ธนาคารและตลาดเงิน ตราสารหนี้ที่มิได้วัดมูลค่ายุติธรรมผ่านกำไรหรือขาดทุน รวมทั้งภาระผูกพันวงเงินสินเชื่อและสัญญาค้ำประกันทางการเงิน ทั้งนี้มีการตั้งสำรองผลขาดทุนด้านเครดิตที่คาดว่าจะเกิดขึ้น โดยพิจารณาจากการคาดการณ์ปัจจัยทางเศรษฐกิจในอนาคตที่สะทอ้นผลกระทบจากสถานการณ์โควดิ-19
 